Irene Dalby
Store norske leksikon,Sport og spill,Vannsport,Svømmesport
Irene Dalby er en norsk tidligere svømmer, hun er en av Norges fremste svømmeutøvere gjennom tidene.
Klubb: Hamar IL. Meritter Dalby ble dobbelt europamester i Athen i 1991 og har vunnet i alt sju EM-medaljer i frisvømming. Dalby tok bronse på 800 meter i Bonn i 1989. Hun tok gull på 800 og 400 meter i Athen i 1991. Under EM i Sheffield i 1993 tok Dalby sølv på 800 meter og bronse på 400 meter 1993. Hun tok bronse på 800 og 400 meter i Wien i 1995. Dalby tok bronse på 800 meter under junior-EM i 1986. Under VM i Athen i 1991 kom Dalby på fjerdeplass på begge distanser. I OL i Barcelona i 1992 og i Atlanta i 1996 kom Dalby på femteplass på 800 meter. Hun var også OL-deltaker i Seoul i 1988. Dalby vant verdenscupen på langdistanser kortbane i 1996. Dalby vant 124 norske mesterskap som senior og junior fordelt på alle svømmestiler. Hun tok seks kongepokaler. Dalby satte nordiske rekorder på 400 og 800 meter fri langbane med tidene 4.11,51 og 8.28,59 og på 800 meter fri kortbane. Utmerkelser Morgenbladets gullmedalje (1991) Porsgrund Porselænsfabriks ærespris for kvinner (1991) Les mer i Store norske leksikon Irene Dalby Norsk biografisk leksikon svømmesport frisvømming